open-index/open-wikipedia-markdown huggingface dataset:
Blerim Džemaili

**Blerim Džemaili** (, s. 12. huhtikuuta 1986 Tetovo, Jugoslavia) on sveitsiläinen jalkapalloilija, pelipaikaltaan keskikenttäpelaaja. Hän on kotimaansa lisäksi pelannut Italiassa, Turkissa ja Kiinassa. Sveitsin maajoukkueessa hän on pelannut 69 maaottelua.

Džemaili on lähtöisin nykyisen Makedonian alueelta. Hän on kansallisuudeltaan Makedonian albaani.

Džemaili aloitti ammattilaisuransa Zürichin riveissä vuonna 2003. Hän saavutti seuran riveissä kaksi liigamestaruutta ja yhden cup-mestaruuden. Boltoniin Džemaili siirtyi vuonna 2007, ja 2009 hänet myytiin Torinoon.

Sveitsin maajoukkueessa Džemaili debytoi vuonna 2006. Hän kuului Sveitsin joukkueeseen MM-kilpailuissa 2006 mutta ei saanut peliaikaa. Hän pelasi MM-kilpailuissa 2014, EM-kilpailuissa 2016 ja MM-kilpailuissa 2018.

## Saavutukset
*Sveitsin-mestaruus 2006, 2007
*Sveitsin cupin voitto 2005
* Italian cupin voitto 2012, 2014
* Turkin-mestaruus 2015
* Turkin Cupin voitto 2015

## Lähteet

## Aiheesta muualla
*Profiili Boltonin sivuilla
Pietari Inkinen

**Pietari Esko Henrikki Inkinen** (s. 29. huhtikuuta 1980 Kouvola) on suomalainen viulisti ja kapellimestari. Hän opiskeli Sibelius-Akatemiassa viulunsoittoa Tuomas Haapasen johdolla sekä orkesterinjohtoa Leif Segerstamin, Jorma Panulan sekä Atso Almilan johdolla. Inkinen suoritti vuonna 2003 viulisti- ja vuonna 2005 kapellimestaridiplominsa. Inkinen täydensi viuluopintojaan Zakhar Bronin luokalla Kölnissä vuosina 1998-2001. 

Inkinen sai vuonna 2000 jaetun ensimmäisen palkinnon Kuopion 9. viulukilpailussa ja 4. palkinnon kansainvälisessa Jean Sibelius -viulukilpailussa, jossa hän sai myös erikoispalkinnon parhaasta uuden suomalaisen viuluteoksen esityksestä.

Useiden kansainvälisesti merkittävien orkesterien kanssa jo esiinnyttyään hän sai toukokuussa 2007 nimityksen Uuden-Seelannin sinfoniaorkesterin musiikilliseksi johtajaksi vuodesta 2008. Johtajakauden päätyttyä vuonna 2016 Inkinen sai orkesterin kunniakapellimestarin aseman.. 

Syksyllä 2014 Inkinen nimitettiin Prahan sinfoniaorkesterin ylikapellimestariksi syyskuussa 2015 alkavaksi kolmivuotiskaudeksi. Kautta jatkettiin kuitenkin niin, että Inkinen päätti kautensa vuonna 2020. 

Hän on toiminut myös vuodesta 2009 päävierailijana Japanin filharmonikoissa Tokiossa ja siirtyy orkesterin ylikapellimestariksi syksyllä 2016. 

Vuodesta 2015 alkaen Inkinen toimii myös Ludwigsburger Schlossfestspielen ylikapellimestarina Saksassa.
 
Pietari Inkinen aloitti myös Deutsche Radio Philharmonien ylikapellimestarina syksyllä 2017. Orkesteri syntyi 2007, kun Saarbrückenin ja Kaiserslauternin radioiden sinfoniaorkesterit yhdistettiin. Inkisen kausi oli alkuaan nelivuotinen, mutta sitä jatkettiin vuoteen 2025 asti. Inkisen kolmivuotinen kausi Etelä-Korean radion sinfoniaorkesterin (KBS Symphony Orchestra) musiikillisena johtajana alkaa tammikuussa 2022. Suomalaiskapellimestareilla on maassa vahva asema, sillä Osmo Vänskä toimii Soulin filharmonikkojen ylikapellimestarina.

## Lähteet

## Aiheesta muualla
* Pietari Inkisen kotisivut
Stéphane Grichting

**Stéphane Grichting** (s. 30. maaliskuuta 1979 Sierre, Sveitsi) on sveitsiläinen jalkapalloilija, pelipaikaltaan puolustaja. Hän on edustanut vuodesta 2012 Sveitsin pääsarjan Grasshoppersia.

Grichting aloitti ammattilaisuransa Sionin riveissä vuonna 1996. Hän saavutti seuran riveissä liigamestaruuden ja cup-mestaruuden. Vuonna 2002 hän siirtyi Ranskan Ligue 1:n Auxerreen, jossa pelasi kymmenen kautta ja lähes 300 ottelua. Hän saavutti seuran riveissä kaksi cup-mestaruutta. Vuonna 2012 hän teki vapaana pelaajana sopimuksen kotimaansa pääsarjassa pelaavan Grasshoppersin kanssa. 

Sveitsin maajoukkueessa Grichting debytoi huhtikuussa 2004. Hän kuului Sveitsin joukkueeseen kolmissa arvokisoissa, vuosien 2006 ja 2010 MM-kilpailuissa sekä vuoden 2008 EM-kilpailuissa. Hän pelasi maajoukkueessa 45 ottelua, viimeisen kerran maaliskuussa 2011, jolloin Sveitsi kohtasi vuoden 2012 EM-karsinnoissa Bulgarian.

## Saavutukset
*Sveitsin-mestaruus 1997
*Sveitsin cupin voitto 1997
*Ranskan cupin voitto 2003, 2005

## Lähteet
Alejandro Jodorowsky

**Alejandro Jodorowsky** [a:le'handro hodo'rovski:] (s. 17. helmikuuta 1929 Tocopilla, Chile) on chileläis-ranskalainen elokuvaohjaaja, teatterintekijä, kirjailija ja sarjakuvien käsikirjoittaja.

Tunnettuja Jodorowskyn tekemiä elokuvia ovat *[[El Topo]]* (1970), *[[The Holy Mountain]]* (1973) ja *[[Santa sangre]]* (1989). Elokuvia pidetään laajalti surrealistisen elokuvan merkkiteoksina. Etenkin elokuvan *The Holy Mountain* kuvasto on nähty psykedeelisen monenkirjavana. 

1970- ja 1980-luvulla tehtyjen elokuvien jälkeen Jodorowskyn ajateltiin lopettaneen elokuvauransa kokonaan, kunnes vuonna 2013 häneltä ilmestyi uusi elokuva *[[Elämän tanssi]]*. Kahdenkymmenenkolmen vuoden ajan Jodorowsky oli yrittänyt tehdä elokuvaa onnistumatta siinä kuitenkaan ennen tätä elokuvaa. Rahoituksen saaminen kaupallisesti hyvin epävarmalle elokuvalle oli vaikeaa, eikä asiaa auttanut ohjaajan vaatimus saada tehdä kaikki oman mielensä mukaan, tuottajien mielipiteistä välittämättä.

Jodorowskyn epäonnistuneesta yrityksestä tehdä elokuvaa vuosien ajan on tehty dokumenttielokuva *[[Jodorowskyn Dyyni]]*, joka sai ensi-iltansa samaan aikaan *La Danza de la Realidad*in kanssa Cannesin elokuvajuhlilla vuonna 2013.

## Suomennettuja albumeja
* 
* 
*  2. korjattu painos: Helsinki: Egmont, 2011. .
* 
* 
* 
* 
* 

## Lähteet

## Aiheesta muualla

* 
* 
* 
* 
* 
* 
*
Caroline Aaron

**Caroline Aaron** (s. 7. elokuuta 1952 Richmond, Virginia) on yhdysvaltalainen näyttelijä. Hän on esiintynyt elokuvauransa ohella myös televisiossa, muun muassa televisiosarjassa *[[Greyn anatomia]]* vuonna 2007. 

## Valikoitu filmografia

### Elokuvat
* *[[Working Girl – tieni huipulle]]* (1988)
* *[[Rikoksia ja rikkomuksia]]* (1989)
* *[[Saksikäsi Edward]]*  (1990) 
* *[[Alice (elokuva)|Alice]]* (1990)
* *[[Minun elämäni ]]* (1992)
* *[[Lentävä menestyselokuva]]* (1993)
* *[[Uneton Seattlessa]]* (1993)
* *[[Harry pala palalta]]* (1997)
* *[[Päävärit (elokuva)|Päävärit]]* (1998)
* *[[Running Mates – aisapari]]* (2000)
* *[[2 päivää]]* (2003) 
* *[[Beyond the Sea]]* (2004)
* *[[Polly tuli kuvioihin]]* (2004)
* *[[Cellular]]* (2004)
* *[[22 Jump Street]]* (2014)

### Televisiosarjat
* *[[Kova laki]]* (1991, 1992)
* *[[Aikavaras (televisiosarja)|Aikavaras]]* (1997)
* *[[Amyn lailla]]* (2000)
* *[[Mullan alla]]* (2001) 
* *[[Greyn anatomia]]* (2007)
* *[[Tunteita ja tuoksuja]]* (2010)
* *[[Tyhjätaskut]]* (2013)

## Aiheesta muualla
*
Live at the Rainbow 1973

**Live at the Rainbow 1973** on brittiläisen Sweet-yhtyeen livealbumi, joka julkaistiin vuonna 1999. Albumin materiaali koostuu joulukuussa 1973 Lontoon Rainbow -teatterissa äänitetystä konsertista. Osa kappaleista oli julkaistu jo vuonna 1975 live/studioalbumilla *[[Strung Up]]*.

## Kappaleet
#Intro &ndash; 1:37
#Hell Raiser &ndash; 3:36 (Nicky Chinn/Mike Chapman)
#Burning/Someone Else Will &ndash; 5:53 (Brian Connolly/Steve Priest/Andy Scott/Mick Tucker)
#Rock 'n' Roll Disgrace &ndash; 4:24 (Connolly/Priest/Scott/Tucker)
#Wig Wam Bam &ndash; 3:05 (Chinn/Chapman)
#Need A Lot of Loving &ndash; 2:57 (Connolly/Priest/Scott/Tucker)
#Done Me Wrong Alright &ndash; 7:59 (Connolly/Priest/Scott/Tucker)
#The Man With the Golden Arm &ndash; 13:02 (Elmer Bernstein/Sylvia Fine)
#Little Willy &ndash; 4:40 (Chinn/Chapman)
#Teenage Rampage &ndash; 3:35 (Chinn/Chapman)
#Rock 'n' Roll Medley &ndash; 8:28 : Keep on Knocking (R. Penniman) /Shakin' All Over (J. Kidd) /Lucille (R. Penniman/A. Collins) /Great Balls of Fire (J. Hammer/O. Blackwell) /Reelin' And Rockin' (Chuck Berry) /Peppermint Twist (J. Dee/H. Glover) /Shout (Isley Brothers)
#Ballroom Blitz &ndash; 4:27 (Chinn/Chapman)
#Blockbuster &ndash; 5:31 (Chinn/Chapman)

## Kokoonpano
*Brian Connolly &ndash; laulu
*Steve Priest &ndash; basso, laulu
*Andy Scott &ndash; kitara, laulu
*Mick Tucker &ndash; rummut
Lumi teki enkelin eteiseen (albumi)

**20 suosikkia – Lumi teki enkelin eteiseen** on Hectorin kokoelmalevy vuodelta 1996. Levy on Hectorilta ensimmäinen osa *[[20 suosikkia]]* -kokoelmalevysarjassa.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Julie Bowen

**Julie Bowen** (s. 3. maaliskuuta 1970 Baltimore, Maryland, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa *[[Ed (televisiosarja)|Ed]]* (2000–2004), *[[Boston Legal]]* (2005–2008), *[[Lost]]* (2004–2010) ja *[[Moderni perhe]]* (2009–2020), josta hän on saanut Emmy-palkinnon kahdesti vuosina 2011 ja 2012.

Bowen syntyi Baltimoressa Marylandissa ja opiskeli Brownin yliopistossa. Hän erikoistui Italian renessanssiin ja vietti itse vuoden Firenzessä. 

Bowen on näytellyt muun muassa elokuvissa *[[Happy Gilmore – ammattilainen]]* (1996), *[[Ihmissusi Pariisissa]]* (1997) ja *[[Maapallon viimeinen mies]]* (1999). 

Bowen meni syyskuussa 2004 naimisiin Scott Phillipsin kanssa. Heillä on kolme lasta: huhtikuussa 2007 syntynyt esikoispoika ja toukokuussa 2009 syntyneet kaksospojat.

## Lähteet

## Aiheesta muualla

*
Jouni Ilomäki

**Jouni Jaakko Ilomäki** (s. 5. helmikuuta 1962 Lapua) on suomalainen painija ja painivalmentaja. Työelämässä hän on Suomen puolustusvoimien päävalmentaja. Omalla painiurallaan hän edusti Suomea olympialaisissa vapaapainin 82&nbsp;kg:n sarjassa Los Angelesissa 1984 ja Soulissa 1988. Seuratasolla hän edusti Kuortaneen Kuntoa. Ilomäki on toiminut myös Suomen vapaapainin maajoukkueen valmentajana.

## Parhaat saavutukset
* Sotilaiden vapaapainin MM-kisat 1991, 1. sija
* Miesten sarjassa seitsemän SM-kultaa, kolme hopeaa ja neljä pronssia vuosina 1979–1991 
* Vapaapainin EM-kilpailut 1989 (90 kg), yhdeksäs
* Vapaapainin EM-kilpailut 1988 (82 kg), kolmastoista
* Vapaapainin MM-kilpailut 1987 (82 kg), yhdestoista
* Vapaapainin EM-kilpailut 1986 (82 kg), kuudes
* Vapaapainin EM-kilpailut 1984 (82 kg), seitsemäs
* Vapaapainin EM-kilpailut 1979 (74 kg), viides

## Lähteet

* 
* 

### Viitteet
20 suosikkia – Yhtenä iltana

**20 suosikkia – Yhtenä iltana** on Hectorin kokoelma-albumi vuodelta 1997. Levy on Hectorilta toinen ja viimeinen osa *[[20 suosikkia]]* -kokoelmalevysarjassa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#  (Hector & Susanna Haavisto)

## Lähteet
Vesa Pulliainen

**Vesa Tauno Tapio Pulliainen** (8. toukokuuta 1957 Mikkeli – 21. helmikuuta 2010 Mikkeli) oli suomalainen jalkapalloilija.

Keskikenttäpelaaja Pulliainen edusti Suomea kuudessa A-maaottelussa 1980. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.

Pulliainen edusti SM-sarjassa Mikkelin Pallo-Kissoja vuosina 1974–1977 ja Turun Palloseuraa 1978–1982. Hän pelasi myös jääkiekkoa I-divisioonassa Mikkelin Jukurien joukkueessa.

## Lähteet

* 

### Viitteet
Raimo Kuuluvainen

**Raimo Juhani Kuuluvainen** (23. huhtikuuta 1955 Hollola – 29. maaliskuuta 1999 Tampere) oli suomalainen jalkapalloilija.

Keskikenttäpelaajana pelannut Kuuluvainen edusti Suomea kuudessa A-maaottelussa ja 8 nuorten maaottelussa. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.

Kuuluvainen siirtyi Pieksämäeltä Tampereen Ilveksen riveihin 1974 ja oli I-divisioonan paras maalintekijä kaudella 1977. Hän voitti Ilveksen joukkueessa Suomen-mestaruuden vuonna 1983, SM-pronssia vuonna 1984 ja Suomen Cupin vuonna 1979. Pelaajaurallaan hän edusti myös Savon Palloa (1974) ja Kuopion Palloseuraa (1985). Hän toimi Ilveksen edustusjoukkueen johtajana 1980-luvun jälkipuoliskolla.

## Saavutukset
* Suomen mestaruus 1983
* SM-pronssi 1984
* Suomen Cup 1979
* I-divisioonan paras maalintekijä 1977 (17 maalia)

## Lähteet

* 
* FC Ilves: Kausikirja 1997. Tampere: Ilves ry / FC Ilves ry, 1997
* 
*
Juhani Himanka

**Olavi Juhani Himanka** (s. 19. huhtikuuta 1956 Tervola) on suomalainen jalkapallovalmentaja ja entinen jalkapalloilija.

Hyökkääjänä pelannut Himanka edusti Suomea 22 A-maaottelussa vuosina 1979–1982 ja teki niissä kolme maalia. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.

Himanka aloitti uransa Kemin Innossa. Hän voitti Oulun Palloseuran joukkueessa Suomen mestaruuden vuosina 1979 ja 1980. Kemin Palloseuran joukkueessa hän sai SM-pronssia vuonna 1985. SM-sarjan paras maalintekijä hän oli vuonna 1981.

Himanka pelasi myös Ruotsissa GIF Sundsvallin joukkueessa ja Norjassa Lillestrøm SK:n joukkueessa. Hän saavutti Norjan mestaruussarjassa pronssia vuonna 1982.

Himanka on valmentanut PS Kemiä loppukaudesta 2011 lähtien. Joukkue putosi kauden 2011 päätteeksi Ykkösestä Kakkoseen.

Juhani Himangan poika Ville Himanka (s. 1984) on pelannut jalkapalloa PS Kemin, JJK Jyväskylän ja Tornion Pallo –47:n joukkueissa.

## Lähteet

* 

### Viitteet
Pasi Heinänen

**Pasi Heinänen** (s. 18. toukokuuta 1976 Tampere) on suomalainen entinen jalkapalloilija ja nykyinen pokeriammattilainen. Jalkapalloilijana Heinänen pelasi Veikkausliigassa yhteensä 24 ottelua Ilveksen, Tampere Unitedin ja FC Jazzin joukkueissa. Unitedissa hän voitti Suomen mestaruuden kaudella 2001. Peliuransa Heinänen päätti Kaskö IK:ssa Kakkosessa.

Vuonna 2013 Pasi Heinänen osallistui Pirkan Soudun toisen aallon 35 km kirkkovenesarjaan Kölinallet -joukkueessa sijoittuen toiseksi. Sarjaan osallistui 22 joukkuetta.

Heinäsen kaksoisveli Petri Heinänen oli myös jalkapalloilija.

## Pokerinpelaajana

Jalkapallouransa loppupuolella Heinänen alkoi pelata pokeria ystävänsä Patrik Antoniuksen opastuksella. Myöhemmin oppia antoivat myös Juha Helppi ja Jani Sointula. Uran jalkapallossa päätyttyä Heinänen siirtyi pokeriammattilaiseksi ja hän on edustanut NordicBet-nettipokerihuonetta. Heinäsen parhaat turnaussaavutukset ovat Italian mestaruuskilpailujen 1&nbsp;000 euron no limit hold'em -turnauksen voitto kesäkuussa 2006 ja kakkostilat Helsingin Grand Casinon Freezeoutin ja Midnight Sun Pokerin pääturnauksista vuonna 2007.

Elokuussa 2016 Heinäsen pokeriuran turnausansiot ylittivät 0,6 miljoonaa dollaria.. 

## Lähteet

## Aiheesta muualla

* 
* CardPlayer 4/2011: Pasi Heinäsen matka - Jalkapalloilijasta pokeritähdeksi
Antti Setälä

**Antti Setälä** (s. 12. marraskuuta 1976) on juristi ja vapaapainija.

Kauhajoen Karhua edustava Setälä voitti vapaapainin Suomen mestaruuden 11 kertaa peräkkäin vuosina 1994–2004. Vuonna 2007 hän voitti 12. Suomen-mestaruutensa Hyvinkäällä pidetyissä SM-kilpailuissa alle 60-kiloisten sarjassa. Hän edusti Suomea EM-kilpailuissa 2003 alle 55-kiloisten sarjassa ja sijoittui 16:nneksi.   

Setälän valmentajana on toiminut muun muassa Reijo Haaparanta.

## Painisaavutukset

* EM-kisoissa 16. sija 2003
* Junioreiden MM-kilpailuissa 9. sija 1994
* Junioreiden EM-kilpailuissa 8. sija 1994
* SM-kultaa 1994–2004, 2007

## Lähteet
Angela Aames

**Angela Aames** (27. helmikuuta 1956 – 27. marraskuuta 1988) oli yhdysvaltalainen näyttelijä. Hän syntyi Etelä-Dakotassa ja opiskeli Etelä-Dakotan yliopistossa ennen lähtemistään Hollywoodiin.

Aames esiintyi muun muassa elokuvissa *[[Scarface – arpinaama]]* (1983) ja *[[Polttarit (elokuva)|Polttarit]]* (1984) sekä useasti myös televisiossa.

Aames kuoli 32-vuotiaana äkisti ilmenneeseen sydänlihaksen sairaustilaan.

## Filmografia
### Elokuvat

### Televisiosarjat

## Lähteet

## Aiheesta muualla
*
Juha Rissanen

**Juha Tapio Rissanen** (s. 13. marraskuuta 1958 Kuopio) on suomalainen virkamies ja entinen jalkapalloilija.

Puolustajana pelannut Rissanen edusti Suomen jalkapallomaajoukkuetta kahdeksassa A-maaottelussa. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa. Rissanen pelasi jalkapallon SM-sarjassa 200 ottelua ja teki niissä 13 maalia vuosina 1975–1985. Hän saavutti Kuopion Pallotovereiden joukkueessa SM-hopeaa vuosina 1978 ja 1981 ja toimi joukkueen kapteenina vuosina 1980–1984.

Rissanen on koulutukseltaan yhteiskuntatieteiden maisteri ja on työskennellyt Maa- ja metsätalousministeriön ja nykyisin Kauppa- ja teollisuusministeriön ylitarkastajana.

## Lähteet

* 

### Viitteet
Medisiinari (EP)

**Medisiinari**-EP on vuonna 1970 *Medisiinari*-lehden välissä julkaistu M. A. Nummisen tuottama EP-levy, jonka levitykseen päätyneellä versiolla esiintyivät Nummisen ohella Kari Rydman, Heikki Kinnunen, Liisamaija Laaksonen, Juha Virkkunen ja Rauli Somerjoki.

Levyn koelevypainos sisälsi yhteensä seitsemän raitaa. Lopulliselta julkaisulta kuitenkin poistettiin Muksut-yhtyeen esittämä *Runkkarin laulu*. Koelevyä painettiin M. A. Nummisen mukaan 50 kappaletta.

Myös sensuroitu julkaistu versio levystä herätti runsaasti pahaa närää ja Nummisen muistikuvien mukaan sadat lehden tilaajat peruivat tilauksensa julkaisusta närkästyneenä.

## Kappaleet
# Vangin laulu (M.A. Numminen)
# Runkkarin laulu (Muksut)
# Estyneen miehen laulu (M.A. Numminen)
# Äijän parta parmahilla (Rauli Badding Somerjoki)
# Oodi rauhallisesti naidessa (Kari Rydman)
# Rakkauden kultainen muna (Heikki Kinnunen & Liisamaija Laaksonen)
# Vanhan vaarin murhe (Juha Virkkunen)
# Naiseni kanssa eduskuntatalon puistossa (M.A. Numminen)
# Rakastuneessa ihmisessä (M.A. Numminen)
# Nuoren aviomiehen on syytä muistaa (M.A. Numminen)
# Laki epäsiveellisistä julkaisuista (Rauli Badding Somerjoki)

Rocket Records on julkaissut levyn sensuroimattoman version cd-painoksena vuonna 2011. Samalle levylle on sisällytetty M.A. Numminen niin sanottu Sex-ep M.A. Numminen laulaa jälleen. 

## Lähteet
Shohreh Aghdashloo

**Shohreh Aghdashloo** (; s. 11. toukokuuta 1952 Iranin keisarikunta) on näyttelijä, joka lähti 1970-luvun lopussa vallan­kumouksen jaloista Yhdistyneeseen kuningas­kuntaan ja sieltä lopulta Yhdys­valtoihin. Hän oli vuonna 2003 ehdolla parhaan nais­sivu­osan Oscarin saajaksi roolistaan elo­kuvassa *[[Hiekan ja sumun talo]]* ja voitti vuonna 2009 Emmy-palkinnon Saddam Husseinista kertovasta HBO-sarjasta *[[House of Saddam]]*.

## Ura

Aghdashloo on muutoin esiintynyt muun muassa elo­kuvissa *[[Talo järven rannalla]]* (2006) ja *[[Matkalla Beetlehemiin]]* (2006) sekä televisio­sarjassa *[[24 (televisiosarja)|24]]* 12&nbsp;jaksoa vuonna 2005. Vuodesta 2015 alkaen Aghdashloo on kuulunut televisio­sarjan *[[Expanse (televisiosarja)|Expanse]]* pää­osan esittäjiin.

## Yksityiselämä

Shohreh Aghdashloo on ollut kaksi kertaa naimisissa: Ensin vuosina 1972–1980 Aydin Aghdashloon kanssa. Hän meni naimisiin Houshang Touzien kanssa vuonna 1987.

## Lähteet

## Aiheesta muualla
Rulon Gardner

**Rulon Gardner** (s. 16. elokuuta 1971 Afton, Wyoming) on entinen yhdysvaltalainen kreikkalais-roomalaisen tyylin painija. Hän voitti yllättäen olympiakultaa Sydneyn olympialaisissa 2000. Tuolloin hän voitti loppuottelussa Venäjän Aleksandr Karelinin pistein 1-0. Loppuottelutappio oli Karelinin ensimmäinen 12 vuoteen ja ensimmäinen pistemenetys kuuteen vuoteen. Ateenan olympialaisissa 2004 Gardner paini pronssille.

Gardner joutui vuonna 2002 moottorikelkkaonnettomuuteen, jonka yhteydessä hänen jalkansa paleltui niin, että yksi varvas jouduttiin amputoimaan .

## Lähteet
Madeirankeiju

**Madeirankeiju** (*Hydrobates castro*) on ulappakeijujen heimoon kuuluva lintulaji, jota tavataan Atlantilla ja Tyynellämerellä. Lajin nimesi Edward William Vernon Harcourt vuonna 1851.

## Koko ja ulkonäkö
Linnun pituus on 20&nbsp;cm, siipien kärkiväli 43–46&nbsp;cm ja paino 44–49&nbsp;g. Olemukseltaan se muistuttaa suuresti myrskykeijua, eroina hieman erimuotoinen valkoinen yläperä ja vielä syvempään haaroittunut pyrstö. Sukupuolet ovat samannäköisiä.

## Esiintyminen
Madeirankeiju pesii Atlantin ja Tyynenmeren lämpimän vyöhykkeen saarilla, kuten Madeiralla, Azoreilla, Kanariansaarilla, Selvagenssaarilla, Kap Verdellä, Ascensionilla, Saint Helenalla, Galápagossaarilla, Japanin itärannikolla ja Havaijilla. Mahdollisesti se pesii myös São Tomélla. Maailmanpopulaation koko on 20&nbsp;000–200&nbsp;000 yksilöä ja lajin kanta on elinvoimainen. Madeirankeiju on tavattu kerran Suomessa, 19. tammikuuta 1993 Suonenjoella.

## Elinympäristö
Lajin elinympäristöä ovat louhikkoiset kalliosaaret.

## Lisääntyminen

Madeirankeijut pesivät suurina yhdyskuntina kallion- ja kivenkoloissa lähellä vesirajaa. Naaras munii yhden valkoisen munan. Haudonta-aika on 38–42 päivää ja molemmat hautovat vuorollaan 2–6 päivän välein. Poikanen on lentokykyinen 68–73 päivän ikäisenä. Emot käyvät pesällä vain yöllä eivätkä mielellään edes kirkkaalla kuutamolla, sillä siten ne välttävät lokkien ja kihujen ryöstelyn.

Azoreilla on havaittu madeirankeijujen pesivän kahdesti vuodessa, ensin kesä-heinäkuussa ja myöhemmin marras-joulukuussa. Tarkkojen tutkimusten perusteella on esitetty, että kesä- ja talvipesijät ovat eri lintuja, sillä muna on talvella selvästi suurempi, ja kesäpesijät ovat massaltaan 10&nbsp;prosenttia kevyempiä ja niillä on keskimäärin pidemmät siivet ja pyrstö kuin talvipesijöillä. Talvipesintä on mahdollisesti sopeutuma siihen, että merivirrat tuovat alueelle talvella runsaasti ravintoa, eikä poikasten ravinnonsaanti ole populaatiota rajoittava tekijä. Toistaiseksi on avoin kysymys, pesivätkö talvipesijät kesällä jossakin muualla.

## Ravinto
Madeirankeijut syövät merenpinnalle nousevaa planktonia, kuten äyriäisiä, pieniä mustekaloja ja muita pieniä selkärangattomia sekä kaloja ja myös raatoja.

## Lähteet
Sheryl Lee

**Sheryl Lee** (s. 22. huhtikuuta 1967) on yhdysvaltalainen näyttelijä. Hän syntyi Augsburgissa, Länsi-Saksassa, ja kasvoi Coloradon Boulderissa, jossa valmistui vuonna 1985 Fairview High Schoolista. Lee muistetaan varsinkin *[[Twin Peaks]]* -televisiosarjan kaksoisroolista (1990–1991) Laura Palmerina ja Maddy Fergusonina. Lee uusi Laura Palmerin roolin vuonna 2017 esitetyssä Twin Peaks: The Return -sarjassa.  

Leen tunnetuimpia elokuvia ovat *[[Twin Peaks – Tuli kulje kanssani]]* (1992), *[[Backbeat]]* (1993), *Äiti Yö* (1996), *[[John Carpenterin vampyyrit|Vampires]]* (1998) ja *[[Palkkamurhaajan oppipoika]]* (1999). 2000-luvulla hän on esiintynyt mm. sarjoissa *[[Kartellikuningas]]* (*Kingpin*) ja *[[Tunteet pelissä]] (One Tree Hill).* 

## Valikoitu filmografia

* ''Villi sydän'' (Wild at Heart, 1990)
* *[[Twin Peaks – Tuli kulje kanssani]]* (Twin Peaks: Fire Walk with Me, 1992)
* *[[Backbeat]]* (1994)
* *Äiti yö* (Mother Night, 1996)
* *[[Bliss - eroottinen löytöretki]]* (Bliss, 1997)
* *[[John Carpenterin vampyyrit]]* (Vampires, 1998)
* *[[Palkkamurhaajan oppipoika]]* (Angel's Dance, 1999)
* ''Winter's Bone'' (2010)
* *[[Café Society]]* (2016)

## Aiheesta muualla

* Sheryl Lee Internet Movie Databasessa (englanniksi)
* Sheryl Lee Elonetissä
Hilse (lehti)

**Hilse** oli vuosina 1977–1980 ilmestynyt Kimmo Miettisen päätoimittama aikakauslehti. Alun perin Miettinen suunnitteli lehden painottumista kirjallisuuteen ja rockiin, mutta painotus kohdistui vahvasti musiikin puolelle ja julkaisusta muodostui uuden aallon äänenkannattaja sekä ensimmäinen merkittävä suomalainen punk-lehti. *Hilse*-lehdellä, kuten muillakin tuon ajan punk-lehdillä oli monia avustajia. *Hilsettä* avustivat esimerkiksi Jyrki Siukonen, Leena Lehtinen, Zeus Mattila, Kari Nokkonen, Jari Lehessaari, Jukka Antero Mikkola, Se-yhtyeen Yari, Jyrki Lehtola ja Rami Kuusinen. Jari Lehessaaren kanssa Miettinen oli jo ennen *Hilsettä* tehnyt lehteä nimeltä *Ylermi*.

*Hilseen* levikki nousi parhaimmillaan 5&nbsp;000 kappaleen tietämille ja tilaajamääräkin yli tuhanteen. Painosmäärän nousu näkyi myös lehden yleisilmeessä. Siinä missä ensimmäiset *Hilseet* oli kopioitu A4-arkeille ja nidottu sivujen reunoista, tuli lehdestä pian vihkosidottu mustavalkojulkaisu ja vuosikymmenen vaihtuessa se sai vielä värikannet. Kansien ohella ammattimaistuminen näkyi myös muun muassa siinä, että lehden levityskanavat laajenivat R-kioskien lehtipisteisiin saakka. Sisäsivujen suhteen muutokset olivat vähäisempiä ja lehden koko historian ajan sille tunnusomaista olikin se, että sisäsivut koostuivat pitkälti käsin kirjoitettujen arkkien kopioista.

*Hilseen* toiminta laajeni myös levyjulkaisupuolelle ja Miettinen harkitsi jopa lehden myymistä suuremmalle kustantajalle. Aikeet kuitenkin hautautuivat, *Hilse*-lehden ilmestyminen lopetettiin ja rinnalle syntyneen Hilse-levyt-merkin katalogi myytiin Poko Rekordsille.

## Kirjallisuutta
*
Natasha Gregson Wagner

**Natasha Gregson Wagner** (s. 29. syyskuuta 1970) on yhdysvaltalainen näyttelijä. 

Gregson Wagnerin äiti oli amerikanvenäläinen näyttelijä Natalie Wood, joka hukkui tyttärensä ollessa vasta 11-vuotias. Hänen isänsä on brittiläinen elokuvatuottaja-käsikirjoittaja Richard Gregson. Hänen isäpuolensa on näyttelijä Robert Wagner.

Gregson Wagnerin rooleihin lukeutuvat muun muassa April Skouris televisiosarjassa *[[4400]]* ja Beth Greeley televisiosarjassa *[[Pasadena (televisiosarja)|Pasadena]]*. Hän on esiintynyt myös elokuvissa kuten *[[Buffy, vampyyrintappaja (elokuva)‎|Buffy, vampyyrintappaja]]*, *[[Urban Legend – kauhutarinoita]]* ja *[[High Fidelity – Uskollinen äänentoisto]]*.

## Lähteet
Jonathan Ahdout

**Jonathan Ahdout** (s. 18. maaliskuuta 1989 Santa Monica, Kalifornia) on yhdysvaltalainen näyttelijä. 

Ahdout on näytellyt elokuvassa *[[Hiekan ja sumun talo]]* (2003), jossa hän esitti Esmail Behrania, ja televisiosarjassa *[[24 (televisiosarja)|24]]*, jossa hän esitti Behrooz Arazia. Hänellä on myös pieni osa elokuvassa *American Gun* (2005), joka esitettiin Toronton elokuvajuhlilla

Ahdoutin vanhemmat ovat Yahya Ahdout ja Jacqueline Hayempour. Hän on sukutaustaltaan iraninjuutalainen. Hänellä on sisarukset Melody ja Daniel. 

Adhout on sittemmin siirtynyt ammattimaiseksi valokuvaajaksi. Elokuvassa *Little Blue Pill* hän paitsi näytteli, myös otti stillkuvat.

## Lähteet

## Aiheesta muualla
*
Eteenpäin!

**Eteenpäin!** on M. A. Nummisen ja Pekka Gronowin vuonna 1966 perustama helsinkiläinen levymerkki. Love Records otti levymerkin käyttöönsä albumeillaan vuodesta 1970 alkaen.

## Historia
Levymerkin alkuvaiheen aktiivisin toiminta ajoittui vuosille 1966–1968. Tuolloin sen kautta ilmestyi ennen kaikkea M. A. Nummisen single- ja EP-julkaisuja. Muita levymerkille levyttäneitä nimiä olivat muun muassa undergroundryhmä The Sperm sekä ruotsalainen Baby Grandmothers. Levymerkin kautta ilmestyi myös yksi albumi, M. A. Nummisen *In memorian* (1967).

Levymerkin toiminta hiipui varsin pian ja M. A. Numminen siirtyi levyttämään Love Recordsille. Loven puolella pidettiin Eteenpäin! -nimestä sen verran paljon, että yhtiö pyysi saada ottaa sen omaan käyttöönsä. Niinpä 1970-luvulla Love julkaisikin Eteenpäin! -merkillä lähinnä poliittisia lauluja sekä maailmanmusiikkia yhteensä 29 albumillista.

1980-luvulla M. A. Numminen herätti Eteenpäin! -nimen henkiin ja on julkaissut sillä muutamia julkaisuja. Vuodesta 1989 lähtien Eteenpäin!-levymerkkiä on käyttänyt Love Recordsin uusintajulkaisija Siboney.

## Katso myös
* Love Records
* Siboney

## Lähteet
* Eteenpäin! Discografiaa Discogs
* Eteenpäin! 2 Discografiaa Discogs
* Siboney-discografiaa Discogs / alamerkit

### Viitteet
Hilse-levyt

**Hilse-levyt** oli Kimmo Miettisen luotsaama *[[Hilse (lehti)|Hilse]]*-lehden kylkeen perustama levymerkki. Levymerkin ensimmäinen levyjulkaisu oli vuonna 1979 ilmestynyt punk-klassikoksi muodostunut eri esittäjien kokoelma *[[Hilselp]]*, jossa oli 18 esitystä 18 eri yhtyeeltä. Levy sai myös pian edellistä vähemmälle huomiolle jääneen jatko-osan *[[Hilse II]]*. Tässä oli mukana neljä yhtyettä, kukin neljällä kappaleella.

Levymerkin kolmas pitkäsoitto oli hyvinkääläisen Vandaalit-yhtyeen *[[Namuja lapsille]]*. Molemmilla kokoelmilla mukana ollut tamperelainen Tinneri hajosi ja jälkimmäisellä kokoelmalla mukana ollut raisiolainen SIG siirtyi Johanna-yhtiölle vuonna 1980.

Lisäksi levymerkki julkaisi kolme singleä kolmelta eri bändiltä. Hämeenlinnalainen Hurskas ja vammalalainen Tyhjät patterit jäivät vähemmälle huomiolle, mutta Hassisen kone saavutti debyyttisinglellään *[[Hassisen kone (kappale)|Hassisen kone / Kolumpia orkesteri]]* suurempaa huomiota.

Syksyllä 1980 Miettinen myi Hassisen koneen valmiin albumin ja levymerkkinsä oikeudet Poko Rekordsille, joka saattoi julki sekä Hilseen kautta julkaisematta jääneitä sangen vähälle huomiolle jääneitä yksittäisprojekteja että Hassisen koneen tulevat julkaisut, joista  muodostui aikansa suomirockin merkkiteoksia. Samoin Poko sitoutui julkaisemaan Vandaalien toisen LP:n.

1990-luvulla Hilse-merkin alla julkaistiin Vandaalien kaksi levyä (Apinoiden platta, Psykoakatemia) ja Karkkiautomaatti-yhtyeen ensimmäinen albumi Karkuteillä.

## Kirjallisuutta

* Miettinen: Muistelmat - ensimmäiset viisi vuottani suomirockin sekatyöläisenä (JeeJee Kustannus Oy)
* Vesa Kontiainen: Aitoa suomirokkia - Poko Rekordsin historia (Like)
Hannu Turunen

**Hannu Tapani Turunen** (s. 24. kesäkuuta 1956 Savonlinna) on entinen suomalainen jalkapalloilija.

Keskikenttäpelaaja "Hodo" Turunen edusti Suomea 66 A-maaottelussa vuosina 1978–1987 ja teki niissä kolme maalia. Maajoukkueuransa lopettaessaan hän oli neljänneksi eniten maaotteluita pelannut suomalaisjalkapalloilija. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.

Turunen pelasi SM-sarjassa 314 ottelua vuosina 1978–1990 ja teki niissä 26 maalia. Kopareiden joukkueessa hän saavutti SM-hopeaa vuosina 1978 ja 1981. Pelaajauransa jälkeen hän on toiminut muun muassa Kuopion Palloseuran päävalmentajana vuosina 1995–1996. Turunen on toiminut vuodesta 1994 Kuopiossa Pyörön koulun vahtimestarina ja  jäi eläkkeelle tästä toimesta 18.10.2019.

## Lähteet

* 

### Viitteet
Lisa Bonet

**Lisa Michelle Bonet** (s. 16. marraskuuta 1967 San Francisco) on yhdysvaltalainen näyttelijä. Vaikka Bonet käyttää yhä ammatillisesti nimeä Lisa Bonet, hän muutti viralliseksi nimekseen **Lilakoi Moon** vuonna 1995. 

Hän esiintyi *[[Bill Cosby Show]]ssa* vuosina 1984–1987 ja 1989–1991; lisäksi hän tuli tunnetuksi sen spinoffista *A Different World,* jota esitettiin Suomessa nimellä *Kreisi College.* Bonet'n merkittäviin elokuvarooleihin kuuluu myös Epiphany Proudfoot Alan Parkerin elokuvassa ''Noiduttu sydän''. 

Bonet'n isä on afroamerikkalainen ja äiti aškenasijuutalainen. Hän on uransa aikana näytellyt myös lukuisissa elokuvissa, joiden joukkoon lukeutuvat *Noiduttu sydän* (1987) ja *[[High Fidelity]]* (2000). Hän oli vuonna 1986 ehdolla Emmy-palkinnon saajaksi. 

Bonet oli vuosina 1987–1993 naimisissa muusikko Lenny Kravitzin kanssa. Parin tytär Zoë Isabella Kravitz syntyi 1. joulukuuta 1988. Zoë Kravitz on myös näyttelijä. 

Vuonna 2005 hän alkoi seurustella näyttelijä Jason Momoan kanssa. He menivät naimisiin lokakuussa 2017. Tammikuussa 2022 pari ilmoitti eroavansa. Heillä on kaksi lasta.

## Lähteet
Natasha Henstridge

**Natasha Henstridge** (s. 15. elokuuta 1974) on kanadalainen malli ja näyttelijä. 

## Ura
Henstridge syntyi Newfoundlandissa, mutta lähti 14-vuotiaana mallintöihin Pariisiin. Hänellä on ollut huomattavia rooleja muiden muassa elokuvissa *[[Peto (elokuva)|Peto]]* (1995), *Peto 2* (1998), *[[Ghosts of Mars]]* (2001), *Peto III* (2004) ja *[[Koko potti 2]]* (2004). Henstridge ääninäyttelee mrs. Elleninä South Park -jaksossa "Kauneusleikkaus".

## Yksityiselämä
Henstridge oli aiemmin naimisissa Damian Chapan kanssa, ja myöhemmin hän on saanut kaksi lasta näyttelijä Liam Waiten kanssa. Nykyään Henstridge asuu avoliitossa näyttelijä Darius Daneshin kanssa. 

## Filmografiaa
**[[Peto (elokuva)|Peto]]* (1995)
**[[Maximum Risk]]* (1996)
*** (1996)
**[[Bela Donna]]* (1998)
**[[Lemmenloukussa]]* (1998)
**[[Peto 2]]* (1998)
**[[The Last Witness - Viimeinen todistaja]]* (1999)
**[[Koko potti]]* (2000)
**[[Vaaran kahdet kasvot]]* (2000)
**[[It Had To Be You]]* (2000)
**[[Ghosts of Mars]]* (2001)
**[[She Spies]]* (2002)
**[[Steal]]* (2002)
**[[Peto 3]]* (2004)
**[[Koko potti 2]]* (2004)
**[[Widow On The Hill]]* (2005)

## Aiheesta muualla
*
Suhl

**Suhl** on kaupunki Thüringenin osavaltiossa, keskisessä Saksassa. Se sijaitsee Thüringeninmetsän alueella, Lauterin ja Haselin laaksoissa. Kaupungissa asui 36&nbsp;778 ihmistä vuonna 2015. 

Varhaisin maininta Suhlista historiallisissa lähteissä on peräisin vuodelta 1318. Sille myönnettiin viralliset kaupunginoikeudet vuonna 1527. Vuodesta 1952 vuoteen 1990 Suhl oli itäsaksalaisen Suhlin piirin pääkaupunki. 1. huhtikuuta vuonna 1994 kaupunkiin liitettiin Albrechtsin, Dietzhausenin, Vesserin ja Wichtshausenin kunnat.

Suhl on niin kutsuttu piiritön kaupunki (), eli se ei kuulu mihinkään Saksan piirikunnista.

Suhl on ollut Lahden ystävyyskaupunki vuodesta 1988.

## Lähteet

## Aiheesta muualla

* Kaupungin verkkosivusto
* Suhlin matkailusivusto
Lippe

**Lippe** on joki Nordrhein-Westfalenin osavaltiossa Saksassa. Se on Reinin oikeanpuoleinen sivujoki. Joen pituus on 255 kilometriä ja valuma-alue 4&nbsp;882 neliökilometriä. Sen alkulähde sijaitsee Bad Lippspringen kaupungissa. Joki laskee Reiniin Weselin kaupungin alueella. Muita kaupunkeja joen varrella ovat muun muassa Hamm, Dorsten, Lippstadt, Lünen, Marl ja Paderborn.

## Lähteet

## Aiheesta muualla
Juha Dahllund

**Juha Kalevi Dahllund** (20. maaliskuuta 1954 Helsinki – 2025) oli suomalainen jalkapalloilija.

Keskikenttäpelaaja ”Dalla” Dahllund edusti Suomea 22 A-maaottelussa. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.

Dahllund voitti Helsingin Jalkapalloklubin joukkueessa Suomen mestaruuden vuosina 1973, 1978, 1981 ja 1985 sekä Suomen Cupin vuosina 1981 ja 1984. Kaikkiaan hän pelasi HJK:n ja Kiffenin joukkueissa 259 SM-sarjaottelua vuosina 1972–1985 ja teki niissä 22 maalia. Urheilutoimittajain liitto valitsi hänet vuoden suomalaisjalkapalloilijaksi 1981.

## Lähteet

* 

### Viitteet
Jane Krakowski

**Jane Krakowski** (s. 11. lokakuuta 1968 Parsippany-Troy Hills, New Jersey) on Tony-palkittu näyttelijä ja laulaja. Hänet tunnetaan rooleistaan *[[Ally McBeal]]in* Elaine Vassalina ja *[[30 Rock]]in* Jenna Maroneyna.

## Ura
Krakowskin ensimmäinen suuri televisioesiintyminen oli saippuasarjassa *[[Search for Tomorrow]]* vuonna 1984, hän esitti sarjassa Theresa Rebecca Kendallia ohjelman loppuun asti 1986. Krakowski sai Emmy-ehdokkuuden roolistaan vuonna 1987.

Vuonna 1997 Krakowski sai televisioroolin, josta hänet tunnetaan nykyisin. Hän esitti toimistoassistentti Elaine Vassalia *Ally McBeal* -televisiosarjassa viiden tuotantokauden ajan vuoteen 2002 asti. Krakowskin rooli *Ally McBealissa* toi hänelle Golden Globe -ehdokkuuden vuonna 1999.

Krakowski sai vuonna 2006 roolin NBC:n komediasarjassa *30 Rock*, jossa hän esittää sarjassa Jenna Maroneyta. Maaliskuusta 2015 alkaen Krakowski on näytellyt Netflixin tuottamassa sarjassa *[[Unbreakable Kimmy Schmidt]]*.

Krakowski on esiintynyt myös elokuvissa *[[Rotukoiria ja romantiikkaa]]*, *[[Alfie (vuoden 2004 elokuva)|Alfie]]*, *[[Faijalla hommat hanskassa]]*, *[[Vaarallinen suhde]]*, *[[The Flintstones – Viva Rock Vegas]]* ja *[[Friikkisirkus: Vampyyrin oppipoika]]*.

Koulutettuna laulajana Krakowski on tehnyt useita esiintymisiä eri teatteriesityksissä. Hän esiintyi vuonna 1989 Broadway-musikaalissa *Grand Hotel*. Vuonna 2003 hän voitti Tony-palkinnon musikaalista *Nine*.

## Filmografia
Golden Greats (Peer Günt)

**Golden Greats** on suomalaisen Peer Günt -yhtyeen toinen kokoelmalevy. Se julkaistiin vuonna 1997.

Albumin  kuvat on ottanut Juha Metso.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Sophie Cottin

**Sophie Cottin** o.s. *Ristaud*, (1770 Pariisi, Ranskan kuningaskunta – 25. elokuuta 1807 Pariisi, Ranskan ensimmäinen keisarikunta) oli ranskalainen kirjailija. Hän julkaisi viisi varhaisromanttista tyyliä edustavaa romaania. 

## Elämä
Sophie Ristaud avioitui 17-vuotiaana varakkaan pankkiiri Jean Paul Marie Cottinin kanssa. Jäätyään leskeksi 20-vuotiaana hän muutti Pariisiin, jossa vietti lopun elämänsä. 

Ranskan suuren vallankumouksen hirmuhallinnon aikana madame Cottin lahjoitti osan omaisuudestaan vallankumoustribunaalin puhemiehenä ja syyttäjänä toimineelle Antoine Quentin Fouquier-Tinvillellelle koettaessaan turhaan pelastaa kaksi perheensä jäsentä mestauslavalta.

Lokakuussa 1795 hän otti kotiinsa asumaan pitkänlinjan poliitiikko Vaublancin kreivi Vincent-Marie de Viénot'n, joka oli joutunut maanpakoon ja tuomittu poissaolevana kuolemaan osallistuttuaan kuningasmielisten kapinaan 13. ''vendémiaire''-kuuta vallankumouskalenterin vuonna IV. Pakopaikan järjesti kirjailijan ystävättären puoliso, ammattipoliitikko Jean-Baptiste-Marie-François Bresson. 

Kirjallisuus ja kirjoittaminen olivat aluksi madame Cottinille pelkkä harrastus ilman julkaisutarkoitusta, mutta lopulta hän julkaisi viisi romaania: *Claire d'Albe*, *Malvina*, *Amélie de Mansfield*, *Mathilde* ja *Elisabeth ou les Exilés de Sibérie*, jotka Alexandre Petitot kokosi vuonna 1817 viisiosaiseksi teokseksi.

Romaaneissaan Sophie Cottin loi oman tyylinsä. Hän ei harrastanut ylitsevuotavia kuvailuja eikä teeskentelevää sievistelyä muttei myöskään miesmäistä tyyliä, kuten aikalaisensa madame de Staël. Cottinin teoksia leimaa romanttinen melankolia. Henkilöiden tunne-elämää kuvataan vahvoin vedoin mutta he elävät pikemmin mielikuvitusmaailmassa kuin todellista elämää.  

Teoksista tuli suosittuja. Eräiden tietojen mukaan madame Cottin lahjoitti kirjoista saamiaan tuloja köyhille, toisten lähteittten mukaan tuloja tarvittiin hän omassa taloudessaan.

## Teokset
* *[http://visualiseur.bnf.fr/Visualiseur?Destination=Gallica&O=NUMM-88054 Claire d’Albe]*
* *[http://visualiseur.bnf.fr/Visualiseur?Destination=Gallica&O=NUMM-88055 Mathilde]*
* *[http://visualiseur.bnf.fr/Visualiseur?Destination=Gallica&O=NUMM-28308 Malvina]*
* *Amélie Mansfield* Tome I (Osa 1), Tome II (Osa 2), Tome III (Osa 3), Paris, Ménard et Desenne, fils, 1824.
* *[http://visualiseur.bnf.fr/Visualiseur?Destination=Gallica&O=NUMM-28318 Les Exilés de Sibérie]*

## Lähteet
*Artikkeli "Sophie Cottin", teoksessa Marie-Nicolas Bouillet ja Alexis Chassang, *Dictionnaire universel d'histoire et de géographie*, 1878.

### Viitteet

## Aiheesta muualla

* Artikkeli Sophie Cottinista Rouenin yliopiston sivuilla  Sisältää tiivistelmiä teoksista. 
* "Sophie Cottin l'Oubliée, une Romancière à l'orée du Romantisme." Väitöskirja aiheena Sophie Cottin ja hänen teoksensa.
Tsu

**Tsu** () on Japanin kaupunki Honshūn saarella Mien prefektuurissa. Se on Mien prefektuurin pääkaupunki. Se sijaitsee prefektuurin keskiosassa Tyynenmeren Isenlahden rannalla Nagoyan lounaispuolella. Kaupungissa on 281&nbsp;588 asukasta (vuonna 2017) ja sen pinta-ala on 711,11 neliökilometriä. 

Vanhastaan paikkakunta tunnettiin nimellä *Anōtsu* () ja se oli merkittävä satamakaupunki Kiinan kanssa käydylle kaupalle (”tsu” merkitsee satamaa). Edo-kaudella se kehittyi linnanaluskaupunkina ja pysähdyspaikkana Iseen matkalla oleville pyhiinvaeltajille. Japanin kunnallishallinnon perustamisen yhteydessä vuonna 1889 Tsusta tuli yhdessä 30 muun paikkakunnan kanssa yksi maan ensimmäisistä hallinnollisista kaupungeista. Kaupunkiin syntyi paljon kehruuteollisuutta, myöhemmin toisen maailmansodan jälkeen elektroniikka- ja laivanrakennusteollisuutta. Kaupunki laajeni huomattavasti vuoden 2006 kuntaliitoksessa, kun siihen liitettiin Hisain kaupunki, kuusi maaseutukaupunkia ja kaksi kylää.

## Lähteet

## Aiheesta muualla

* Kaupungin internetsivut
Years On The Road

**Years On The Road** on suomalaisen Peer Günt -yhtyeen ensimmäinen varsinainen kokoelmalevy. Se julkaistiin vuonna 1989. Kannen kuvat Juha Metso.

## Kappaleet

# ”Years On The Road” - 4:13
# ”Bad Boys Are Here” - 3:51
# ”Bartender” - 3:08
# ”Losin’ My Mind” - 4:06
# ”Train Train” - 4:28
# ”I Don’t Wanna Be A Rock’n’Roll Star” - 3:44
# ”Backseat” - 4.18
# ”Wake Me Up” - 3:20
# ”She Was Here For Rock ’N’ Roll” - 3:44
# ”Hole In The Door” - 3:13
# ”Let Her In” - 3:31
# ”Handful Of Sand” - 4.11

## Kokoonpano
* Timo Nikki – kitara, laulu
* Teijo Erkinharju – rummut
* Teijo Kettula – basso, taustalaulu
Greg Eagles

**Greg Eagles** (s. 28. lokakuuta 1970 Milwaukee, Wisconsin, Yhdysvallat) on yhdysvaltalainen ääninäyttelijä, joka on ääninäytellyt animaatiosarjassa *[[The Grim Adventures of Billy & Mandy]]*.

## Ura
Eagles aloitti uransa vuonna 1993 ja varsinaisesti ääninäyttelemisen vuonna 1995 lyhytanimaatiossa *Buy One, Get One Free*. Seuraavana vuonna hän aloitti ääninäyttelemisen useissa videopeleissä, kuten Metal Gear Solid ja Fallout 2. Samalla Eagles teki pieniä äänirooleja animaatioihin, kuten Dexterin laboratorio, Tehotytöt, Batman of the Future ja The Zeta Project. Vuonna 2001 hän tuli tunnetuksi Grimmin ääniroolista animaatiosarjassa The Grim Adventures of Billy & Mandy, jonka roolissa Eagles oli vuoteen 2007 asti. Hän toimi sarjan aikana myös sarjakuvasankari Luke Cagen äänenä videopelissä . Hän on toiminut myös Aku Akun äänenä Crash of the Titansista lähtien Crash Bandicoot -pelisarjassa.

## Aiheesta muualla
* TV.com
Lipetsk

**Lipetsk** () on 508&nbsp;887 asukkaan (2010) venäläinen kaupunki, joka sijaitsee Moskovasta 508 kilometriä kaakkoon Voronež-joen varrella. Kaupunki on 1,17 miljoonan asukkaan Lipetskin alueen hallintokeskus.

Ensimmäinen maininta Lipetskistä on 1200-luvulta. Vuonna 1284 mongolit tuhosivat kaupungin. Vuonna 1702 Pietari Suuri rakennutti kaupunkiin rautaruukin, jossa läheisten rautamalmiesiintymien malmista valmistettiin valurautaa tykinammuksia varten.

 
Vuosina 1926-1933 kaupungissa sijaitsi salainen saksalainen hävittäjälentäjäkoulu tulevia Saksan ilmavoimia varten. Nykyisin hävittäjälentäjien koulutusta annetaan Lipetskin lentotukikohdassa, joka sijaitsee kaupungin luoteispuolella. Siviililentoliikenteen käyttämä Lipetskin lentoasema sijaitsee puolestaan kaupungin pohjoispuolella. Kaupungissa on myös rautatieasema.

Venäjän suurimpiin kaivos- ja metallurgia-alan yhtiöihin  kuuluvan Novolipetsk Steelin  pääkonttori on Lipetskissä. 

Lipetsk tarkoittaa lehmusten kaupunkia: kaupungin vaakunassa ja lipussa esiintyy lehmus.

## Ystävyyskaupungit
*  Cottbus, Saksa (1974)
*  Anshan, Kiina (1992) 
*  Fabriano, Italia (2003)
*  Vinnytsja, Ukraina (2004)

## Lähteet

## Aiheesta muualla
Sarah Chalke

**Sarah Chalke** (s. 27. elokuuta 1976) on kanadalainen televisio- ja elokuvanäyttelijä. Hän on näytellyt muun muassa yhdysvaltalaisessa komediasarjassa *[[Tuho-osasto]]*, jossa hän näytteli lääkäri Elliot Reidiä vuosina 2001–2010. 1990-luvulla Chalke esiintyi pitkään Roseanne Barrin *[[Roseanne]]*-sarjassa.

Chalke on näytellyt myös muun muassa televisiosarjoissa *[[Ensisilmäyksellä]]* (2008–2009) ja *[[Mad Love]]* (2011). Hän esiintyi sivuosassa komediasarjan *[[Puumanainen]]* kolmannella tuotantokaudella.

Chalke syntyi Ontariossa ja vietti lapsuutensa Vancouverissa Brittiläisessä Kolumbiassa. Hän on Doug ja Angie Chalken kolmesta tyttärestä keskimmäinen. Äiti on kotoisin Rostockista Saksasta, ja sen lisäksi että Sarah Chalke puhuu äidinkielenään englantia, hän hallitsee sujuvasti myös saksan kielen.

Chalke on kasvissyöjä. Hän menetti sekä tätinsä että isoäitinsä rintasyövälle ja esiintyikin vuonna 2006 televisioelokuvassa *Why I Wore Lipstick To My Mastectomy*.

## Lähteet
Pako (2. tuotantokausi)

***[[Pako|Paon]]*** **toista tuotantokautta** alettiin esittää Yhdysvalloissa elokuussa 2006 ja se jatkui toukokuuhun 2007 saakka sisältäen yhteensä 22 jaksoa. Kauden pääosassa on edellisen kauden lopussa vankilasta karannut ”Fox River -kasi”, joita viranomaiset jahtaavat ympäri Amerikkaa. Tuotantokausi seuraa hahmojen elämää noin kolmen viikon ajan.

Kaudella sarjaan tulee mukaan uusi päähenkilö, FBI:n erikoisagentti Alexander Mahone, jota esittää näyttelijä William Fichtner. Kauden ensimmäiset 13 jaksoa seuraavat karkureiden yrityksiä saada yhteyttä läheisiinsä. He myös etsivät Westmorelandin miljoonia ja yrittävät paeta Michaelin suunnitelmien avulla maasta. Kauden viimeiset yhdeksän jaksoa keskittyvät salaliittojuonen paljastamiseen.

## Päähahmot

## Jaksot
Liquire and Drugs

__NOTOC__
**20 suosikkia – Liquire and Drugs** on Peer Günt kokoelmalevy, joka julkaistiin vuonna 2002. Albumi on osa ''20 suosikkia'' -kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Salmela Komitea

**Salmela Komitea** on vuonna 1983 perustettu suomalainen rock-yhtye. Yhtyeen keulakuvana toimii laulusolisti Jukka Salmela. Yhtyeen kappaleita ovat muun muassa ”Löydän silmistäsi taivaan”, ”Öiseen kaupunkiin”, ”Mustat saappaat valtaa maan” ja ”Diiva”. Salmela Komitean ainoa studioalbumi on *[[Salmela Komitea 1]]* vuodelta 1985, joka ei menestynyt kovin hyvin.

## Historia
Salmela Komitean perustivat kesällä 1983 Jukka Salmela, Tommi Kekoni, Antti S. Vihinen, Jyrki Keskinen, Tero Mäkinen ja Esa Niva.

Salmela Komitea on tehnyt muutamia keikkoja vuoden 2004 jälkeen.

## Musiikki
Salmela Komitean esittämä musiikki on suomirockia. 
 
## Jäsenet

* Jukka  Salmela – laulu (vuodesta 1983)
* Tommi Kekoni – kitara (vuosina 1983–1985 ja 2004–)
* Esa Niva – kitara (vuodesta 1983)
* Heikki Laakso – koskettimet ja taustalaulu (vuodesta 2004)
* Jyrki Keskinen – basso ja taustalaulu (vuodesta 1983)
* Tero Mäkinen – rummut (vuodesta 1983)

## Diskografia
### Albumit
* *1* (1985)

### Singlet
* ”Löydän silmistäsi taivaan” / ”Täytyy mennä taas” (1984)
* ”Silmät kii” / ”Öiseen kaupunkiin” (1985)

## Katso myös
*Luettelo Salmela Komitean kappaleista

## Lähteet
* Salmela Komitean viralliset sivut

## Aiheesta muualla
* Salmela Komitean viralliset sivut
*
Irja Simola

**Irja Jorma Simola** (12. syyskuuta 1911 Vöyri – 30. heinäkuuta 1971 Helsinki) oli suomalainen oopperalaulaja (koloratuurisopraano) ja -ohjaaja.

Simola piti ensikonserttinsa Helsingissä 9. toukokuuta 1933. Hän kuului Suomalaisen oopperan solistikuntaan 1935–1948, lauloi Tampereen oopperayhdistyksen tuotannoissa 1949–1957 ja oli ohjaajana Suomen Kansallisoopperassa 1963–1971. Hän oli Sibelius-Akatemian oopperaluokan opettaja 1964–1970.
 
Simola palkittiin Pro Finlandialla 1965.

## Lavarooleja
*Tampereen Teatteri: *Hymynmaa* 1934.
*Kansan Näyttämö: *Sininen lyhty* ja *Erämaan laulu*.
*Suomalainen ooppera 1935–1948: 
***Don Juan* (Zerlina), *Unissakävelijä*, *[[Taikahuilu]]* (Pamina), *Rykmentin tytär*, *Pajazzo*, *Manon*, *[[Luxemburgin kreivi]]*, *Rose Marie*, *Dollariprinsessa*, *Sininaamio*, Kalman *Syysmanööverit* (sota-ajan housurooli), *Kerjäläisylioppilas*, *Gasparone*, *Bank Ban*, *Jos olisin kuningas*, *Myyty morsian*, *Juha* (Anja), *Erämaan laulu*, *Bajadeeri*, *Kaunis Helena* (Leda), *Carmen* (Michaela), *La Traviata*, *Sevillan parturi*, *Rigoletto* (Gilda), *Lepakko*.
*Tampereen Teatteri: *Häävalssi.*
*Tampereen Oopperayhdistys: 1949–1957:
***La Traviata*, *Figaron häät*, *Sevillan parturi*, *Bastien ja Bastienne*, *Ryöstö seraljista*

## Ohjauksia
*Tampereen ja Vaasan oopperayhdistys mm.: *Rigoletto*, *Lemmenjuoma*, *Nabucco*, *Aida*, *Carmen*
*Turun kaupunginteatteri 1965 *Lepakko*
*Suomen kansallisooppera 1963–1971:
***Viktoria ja hänen husaarinsa*, *Il Campiello*, *[[West Side Story]]*, *Taikahuilu*, *[[La Bohème]]*, *[[Lemmenjuoma]]*, *Sevillan parturi*, *[[Jevgeni Onegin (ooppera)|Jevgeni Onegin]]* (1968), *Hoffmannin kertomukset*, *Iloinen leski*, *Oopperatanssiaiset*, *Lepakko*, *[[Rakkaus kolmeen appelsiiniin]]*.

## Filmografia
**[[Meidän poikamme ilmassa – me maassa]]* 1934
**[[Ulkosaarelaiset (elokuva)|Ulkosaarelaiset]]* 1938
**[[Laivan kannella]]* 1938

## Lähteet
* Lampila, Hannu-Ilari: *Suomalainen Ooppera*. WSOY 1997.

### Viitteet

## Aiheesta muualla
* 
* Taiteilijoita tapaamassa, Aamulehti, 31.12.1933, nro 351, s. 11, Kansalliskirjaston digitaaliset aineistot
Society for Creative Anachronism

**Society for Creative Anachronism** (, lyhenne **SCA**) on historianelävöittämisen ja elävän historian yhdistys, joka on perustettu vuonna 1966 Kaliforniassa Yhdysvalloissa. Yhdistys elävöittää 1600-lukua edeltävän Länsi-Euroopan historiaa ja kulttuuria. Suomessa toimii osana kansainvälistä järjestöä Aarnimetsän paronikunta eli Suomen keskiaikaseura.
Ħ

**Ħ** (**ħ**), h ja poikkiviiva, on latinalainen kirjain, joka on syntynyt H-kirjaimesta ja viivasta. Se on käytössä maltan kielessä, jossa sillä merkitään soinnitonta faryngaalista frikatiivia. Gemenakirjain ħ on myös IPAssa saman äänteen merkki. Unicode-merkistössä Ħ on U+0126 ja ħ U+0127.

Pieni kirjain muistuttaa kyrillistä kirjainta ћ (”tše”), joka on käytössä serbian kielessä.